Smernica Európskeho parlamentu a Rady 2001/10/ES
z 22. mája 2001,
ktorou sa mení a dopĺňa smernica Rady 91/68/EHS pokiaľ ide o krívačku
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na jej článok 152 (4) b),
so zreteľom na návrh Komisie [1],
so zreteľom na stanovisko Hospodárskeho a sociálneho výboru [2],
po konzultácii s Výborom regiónov,
konajúc v súlade s postupom stanoveným v článku 251 zmluvy [3],
keďže:
(1) Podmienky zdravia zvierat pokiaľ ide o krívačku, ktoré riadia uvádzanie na trh zvierat, sú stanovené smernicou Rady 91/68/EHS z 28. januára 1991 o podmienkach zdravia zvierat, ktorými sa riadi obchod vo vnútri spoločenstva s ovcami a kozami [4].
(2) Komisia obdržala vedecké stanoviská, najmä od Riadiaceho vedeckého výboru, o viacerých aspektoch prenosných spongiformných encefalopatií (PSE). Predpisy stanovené v smernici 91/68/EHS by mali byť opätovne preskúmané vo svetle týchto stanovísk.
(3) Mali by byť zadefinované ustanovenia pre všetky otázky týkajúce sa PSE, ktoré by boli uplatniteľné najmä pre oblasti produkcie a umiestňovania na trh živých zvierat a výrobkov živočíšneho pôvodu spomínaných v článku 1 (1) nariadenia Európskeho parlamentu a Rady (ES) č. 999/2001 z 22. mája 2001 stanovujúceho pravidlá týkajúce sa prevencie, kontroly a ozdravovania od prenosných spongiformných encefalopatií [5].
(4) Táto smernica sa priamo dotýka zdravia ľudí a vzťahuje sa na fungovanie vnútorného trhu. Následne je vhodné využiť článok 152 (4) b) zmluvy ako právnu bázu na prijatie podmienok týkajúcich sa prevencie proti niektorým prenosným spongiformným encefalopatiám a boja proti nim.
(5) Následne by sa mala zmeniť a doplniť smernica 91/68/EHS,
PRIJALI TÚTO SMERNICU:
Článok 1
Smernica 91/68/EHS sa týmto mení a dopĺňa nasledovne:
1. V článku 2 (7) "ako sú uvedené v prílohe B, oddiel I a II" sa nahrádzajú "ako sú uvedené v prílohe B, oddiel I".
2. Článok 6 b) sa ruší.
3. V článku 7 (1) "zmienené v prílohe B, oddiel II a III" sa nahrádzajú "zmienené v prílohe B, oddiel III".
4. V článku 8 (1) "ako sú uvedené v prílohe B, oddiel II a III" sa nahrádzajú "ako sú uvedené v prílohe B, oddiel III".
5. Oddiel II prílohy B sa ruší.
Článok 2
1. Členské štáty uvedú najneskôr do 30. júna 2001 do platnosti zákony, iné právne predpisy a administratívne opatrenia potrebné na dosiahnutie súladu s touto smernicou. Bezodkladne o tom informujú Komisiu.
Tieto ustanovenia sa budú uplatňovať od 1. júla 2001.
Keď členské štáty prijmú tieto opatrenia, budú obsahovať odkaz na túto smernicu alebo ich bude takýto odkaz sprevádzať pri príležitosti ich oficiálneho uverejnenia. Metodiku týchto odkazov ustanovia členské štáty.
2. Členské štáty oznámia Komisii znenie ustanovení vnútroštátneho práva, ktoré prijmú v oblasti upravovanej touto smernicou. Komisia o tom informuje ostatné členské štáty.
Článok 3
Táto smernica nadobúda účinnosť v dvadsiaty deň nasledujúci po dni jej uverejnenia v Úradnom vestníku Európskych spoločenstiev.
Článok 4
Táto smernica je adresovaná členským štátom.
V Bruseli 22. mája 2001